கேள்வி: சிக்கந்தர் கா முக்கத்தர் - கதைச்சுருக்கம் குறித்து விரிவாக சொல்லுங்கள்.
பதில்: மும்பையில் உள்ள நகைக் கண்காட்சியில் ₹1 கோடி மதிப்புள்ள வைரக் கொள்ளை நடக்கிறது. இக்கொள்ளையில் மங்கேஷ் தேசாய், காமினி சிங் மற்றும் சிக்கந்தர் சர்மா ஆகியோர் முக்கிய சந்தேகத்திற்குரிய நபர்களாக உள்ளனர். காவல் ஆய்வாளர் ஜஸ்விந்தர் சிங், சர்மாவே குற்றவாளி என்று உறுதியாக நம்பி, விசாரணையை நடத்திச் செல்கிறார், ஆனால், அவரால் அதை நிரூபிக்க உறுதியான ஆதாரங்களைக் கண்டுபிடிக்க முடியவில்லை. ஆதாரங்கள் இல்லாததால் விடுவிக்கப்பட்ட போதிலும், சிக்கந்தரின் வாழ்க்கை சீரழிவிற்குள்ளாகிறது. சிக்கந்தர் தனது வேலையை இழக்கிறார், சமூகத்தின் புறக்கணிப்பை எதிர்கொள்கிறார், மேலும், தனது எதிர்காலத்தை மீண்டும் கட்டியெழுப்புவதற்குப் போராடுகிறார். இந்த சவால்களுக்கு மத்தியில், அவர் காமினி என்ற கணவரின்றிக் குழந்தையை வளர்த்து வாழ்ந்து வரும் பெண்ணை மணக்கிறார். தொடக்கத்தில் இருந்தே சிக்கந்தரும் ஜஸ்விந்தர் சிங்கும் முட்டிக் கொள்ள தன்னை அடித்து விசாரிக்கும் ஜஸ்விந்தர் தன்னிடம் ஒரு நாள் மன்னிப்புக் கேட்டே தீர வேண்டும். தான் நிரபராதி என்று நிரூபிக்கப்பட்டால் இது நடந்தே தீரும் என்று அவரிடம் சூளுரைக்கிறார். இவர்களுக்கிடையிலான மோதல் எப்படி முடிவுக்கு வந்தது? தொடர்புடைய குற்றத்தில் உண்மையான குற்றவாளி யார்? என்பது தான் கதை. கதையின் முடிச்சு அவிழ்க்கப்படும்போது, திருடப்பட்ட வைரங்களை பிரியாவின் உதவியுடன் பல ஆண்டுகளாக ஒரு போன்சாய் பானையில் மறைத்து வைத்திருந்த சிக்கந்தர் உண்மையில் கொள்ளையில் ஈடுபட்டார் என்பது தெளிவாகிறது. காமினி உட்பட அனைவரிடமிருந்தும் தனது உண்மையான அடையாளத்தை மறைத்து வைரங்களை மீட்டெடுக்க நீண்ட விளையாட்டு விளையாடினார் என்பதைப் படத்தின் இறுதிக்காட்சி வெளிப்படுத்துகிறது. ஒரு பதட்டமான மோதலில், ஜஸ்விந்தர் இறுதியாக சிக்கந்தரைப் பிடிக்கிறார், சிக்கந்தர் வைரங்களை மீட்டெடுத்து ஜஸ்விந்தரை முறியடிக்க முடிந்தாலும், அவர் இறுதியில் கையும் களவுமாகப் பிடிக்கப்படுகிறார். இக்கதையின் முடிவு சிலிர்ப்பூட்டும் திடீர் நிகழ்ச்சிகள் அடங்கிய புதுமையான ஒன்றாகவே உள்ளது. இது கதாநாயகர்களின் எதிர்காலம் குறித்தும் மற்றும் நீதி உண்மையிலேயே வழங்கப்பட்டதா? என்பது பற்றியும் கேள்விகளை விட்டுச்செல்கிறது.
கேள்வி: சிக்கந்தர் கா முக்கத்தர் - நடிகர்கள் பற்றி விளக்கவும்.
பதில்: இறுதியான நிலையில் பெறப்பட்ட தகவலின் அடிப்படையில்:
கேள்வி: சிக்கந்தர் கா முக்கத்தர் - தயாரிப்பு பற்றி நீங்கள் என்ன அறிந்துள்ளீர்கள்?
பதில்: பிப்ரவரி 2024 இல், நெட்ஃபிளிக்ஸ் நீரஜ் பாண்டே மற்றொரு கூட்டுழைப்பை அறிவித்ததுடன் ஒரு நகர்படச் சுவரொட்டி மூலம் படத்தின் தலைப்பு வெளியிடப்பட்டது. அக்டோபர் 2024 இல் நெட்ஃபிளிக்ஸ் வெளியிட்ட “திரைக்குப் பின்னால்“ என்ற தலைப்பிட்ட காணொலியில் நட்சத்திர நடிகர்கள் வெளிப்பட்டனர்.
கேள்வி: சிக்கந்தர் கா முக்கத்தர் - வரவேற்பு பற்றி தகவல் சொல்.
பதில்: ஃபர்ஸ்ட்போஸ்டின் லச்மி தேப் ராய் படத்திற்கு ஐந்தில் மூன்றரை நட்சத்திரங்களை வழங்கி, "ஜிம்மி ஷெர்கில், தமன்னா பாட்டியா, அவினாஷ் திவாரி நடித்த கொள்ளைச் சம்பவம் குறித்த பரபரப்பூட்டும் படத்தின் கதைக்கரு தனித்துவமானது என்றும் ஒவ்வொரு நடிகரைச் சுற்றியுள்ள கதைக்களம் மற்றும் அற்புதமான நடிப்பு காரணமாக படம் ஒளிர்கிறது" என்றும் கூறியிருந்தார். தி இந்தியன் எக்ஸ்பிரஸின் சுப்ரா குப்தா இந்தப் படத்திற்கு ஐந்து நட்சத்திரங்களுக்கு மூன்று நட்சத்திரங்களை வழங்கியிருந்தார். இவர், "நீரஜ் பாண்டேவின் நெட்ஃபிளிக்ஸ் படம் பாலிவுட்டில் ஒரு அரிய வகைப்படம் என்றும், நீங்கள் அடுத்தாக நிகழ இருப்பதை ஊகித்தறிய முடியாத திருப்பங்களுடன் உள்ள ஒரு சோதனை முயற்சி" என்றும் கூறியுள்ளார். ''பிலிம்பேர்'' நிறுவனத்தின் தேவேஷ் ஷர்மா இந்தப் படத்திற்கு ஐந்து நட்சத்திரங்களுக்கு மூன்று நட்சத்திரங்கள் வழங்கி இத்திரைப்படத்தை “பல திருப்பங்கள் நிறைந்த பரபரப்பூட்டும் திரைப்படம்” என்று விவரித்தார். சில தளர்வான முனைகள், சீரற்ற வேகம் மற்றும் மிகத் தாமதமான இறுதிக்காட்சி இருந்தபோதிலும், ஜிம்மி ஷெர்கில் மற்றும் அவினாஷ் திவாரி ஆகியோரின் தனித்துவமான நடிப்பின் காரணமாக இத்திரைப்படம் மெதுவான நகரும் பரபரப்பூட்டும் திரைப்படம் என்று குறிப்பிட்டார். நீரஜ் பாண்டே உளவியல் சார்ந்த பரபரப்பூட்டும் நிகழ்வுகளுடன், இது இவ்வகை திரைப்படங்களின் ரசிகர்களுக்கு ஒரு சுவாரசியமான பொழுதுபோக்குத் திரைப்படமாக அமைகிறது.